З А П И С Н И К

Од ВОНРЕДНАТА СЕДНИЦА на Советот на Општината Битола одржана на ден 27.11.2020 год.

Вонредната Седница се одржа онлајн преку апликацијата ZOOM и започна со работа во 12,00 часот.

На седницата беа присутни 26 членови на Советот на Општината: Претседателотот на Советот-Валентин Груевски, Методија Илиевски,Зоран Стојчевски, Жаклина Наумовска, Ристенка Алтипармаковска,Борче Корлевски,Емилија Костурски, Елеонора Илиевска, Зоран Ѓеорѓиев, Владе Шеровски, Елизабета Тодоровска, Виолета Дракалска,Татјана Крнчева, Јован Налбанти, Веселин Талевски, Билјана Поповска, Александар Мирчевски,Анита Ангелевска,Викторија Христовска,Емилија Илиевска, Иванчо Тошевски, Николче Јанкуловски,Елена Трајчевска, Горан Степановски,Габриела Илиевска, Иван Чулаковски.

На седницата отсутни беа советниците: Борче Димитровски,Тони Коњановски, Горан Степановски,Горан Михајловски и Бирим Керими.

Согласно Деловникот и чл.53 од Статутот на Општина Битола Вонредната седница беше свикана на Иницијатива-предлог од Градоначалничката Наташа Петровска, а пред да се одпочне со работа членовите на Советот гласаат за причините за свикување на Вонредната седница.

Оправданоста од свикување на Вонредната седница беше едногласно прифатена од сите советници (26 ЗА).

Врз основа на член 40 ст.1 од Законот за локална самоуправа („Службен Весник“ бр.05/2002), член 28 од Статутот на Општината Битола („Службен гласник на Општината Битола“ бр.10/05, 17/08 и 08/19) и член 53 ст.1 од Деловникот на Советот на Општината Битола („Службен гласник на Општината Битола“ бр.15/05), ја отвори Вонредната седница.

Согласно чл.44 од Законот за ЛС конфликт на интереси пријави советничката Габриела Илиевска.

За работа на Вонредната седница беше предложен и едногласно (26ЗА) прифатен следниот

Д Н Е В Е Н Р Е Д

1. **Програма за поставување на модуларен Ковид центар во дворот на Клиничката болница - Битола, Општина Битола**
2. **Одлука за давање на донација** **во вид на услуги и добра на ЈЗУ Клиничка болница „Д-р Трифун Пановски“ Битола за изградба на модуларна градба за вршење на здравствена дејност – КОВИД центар.**

1.

Градоначалничката Наташа Петровска по однос на точките рече,со оглед на околностите со кои се соочуваме а и со тоа што на 24.11. беа извршени измени во Законот за градење со кој беа опфатени процесите и постапките за реализирање на модуларни болници- една од нив е планирана во Општина Битола.Другиот момент на ургентност е тоа што истото тоа е поврзано со ставки од Буџетот на Општина Битола и градежни активности кои треба да ги направи Општината.Лично Петровска од Министерството за здравство побара приоритет за поставување на мобилна болница и очекува да бидеме меѓу првите општини каде Министерството за здравство преку нивниот изведувач ќе настапи на терен.Одлуката која ќе ја донесе Советот и одобрувањето на средствата (планирани се до 2.500.000д.) се пресметани врз база на ставки и ситуации, а за деталите околу сумата може да изнесе администрацијата на Општината Битола (представник од Комуналното одделение и од Одделението за донесување на планови).Нагласи дека Општината Битола е Општина која со сопствени средства (буџетски) директно учествува во здравстените институции за справување со пандемијата,а ги спомна и МЗ во близина на Клиничката болница каде ќе има брзо тестирање на граѓани и МЗ во близина на ОУ Даме Груев.

Анита Ангелевска јавно се заблагодари за учеството на Градоначалничката Петровска на седницата, и изрази силно верување и надеж дека на средбата со Кризниот штаб сериозно ќе се разговара и ќе се превземат мерки за надминување на ситуацијата во Клиничката болница.

Маријана Спасевска од редот на вработените во администрацијата го спомна дополнувањето на Одлуката за донација:во чл.2 треба да се додаде уште една алинеја-набавка транспорт и вградување на тампонски материјал во дебелина од 20 см.кршен камен (околу 540 м3).

Програмата за поставување на модуларен Ковид центар во дворот на Клиничка болница-Битола,Општина Битола, беше ставена на гласање и едногласно донесена (26ЗА).

2.

Одлуката за давање на донација во вид на услуги и добра на ЈЗУ Клиничка болница „Д-р Трифун Пановски“Битола за изградба на модуларна градба за вршење на здравстверна дејност-Ковид центар, беше ставена на гласање и едногласно донесена (26ЗА).

Седницата заврши во 12,30 часот.

Седницата се снимаше на аудио касети и по нив се водат забелешки.

Седницата ја обработи Ленче В.Гареска,референт за седници.

Бр..09-146/2 ПРЕТСЕДАТЕЛ

27.11.2020 год. На Советот на Општина Битола

Б и т о л а Валентин Груевски